ኣብ ወጥሪ ዝርከብ ፕረዚደንት ዑመር ኣልበሽር፡ ኣብ ዝሓለፈ ዓርቢ ኣብ መላእ ሃገር ንሓደ ዓመት ዝጸንሕ ኣዋጅ ህጹጽ ግዜ ኣዊጁ። ብተወሳኺ፡ ንመንግስቲ እታ ሃገር፡ ብሃገርን ብዞባን ደረጃ ከም ዝደስከሎን፡ ንብዙሕ ዓመታት ተሓባባሪኡ ንዝነበረን፡ ኣብ 1989 ድማ ዕልዋ መንግሰቲ ገይሩ ኣብ ስልጣን ንኽድይብ ዝሓገዞ ጀነራል ባክሪ ሓሰን ሳልሕ ካብ መዝነቱ ከም ዘባረሮ ኣመልኪቱ። እንተኾነ ግን፡ ነዚ ጀነራል ብምኒስተር ምክልኻል ነበር ጀነራል ኣዋድ ኢቢን ኣዎፍ ተኪእዎ። ጀነራል ኣዋድ ኢቢን ኣዎፍ፡ ኣብ ዞባ ዳርፉር ሓላፊ ወደሃደራዊ ጸጥታ እንከሎ ብዝፈጸሞ ገበናት ካብ 2006 ጀሚሩ ብመንግስቲ ኣመሪካ እገዳ ተነቢርዎ ካብ ዘለው ሰባት ሓደ እዩ። ፕረዚደንት ዑመር ኣልበሽር፡ ምጉዓዝ ናይ ወጻኢ ባጤራን ወርቂን ከምኡ'ውን ንግዲ ነዳድን ከም ዝኣገዶም ኣገልግሎት ዜና ሮይተርስ ገሊጹ። ምንጪ ስእሊ, Getty Images ኣዋጅ ህጹጽ ግዜ ዝኾነ ለውጢ ኣምጺኡ ዶ?
